Oficialusis leidinys L 108 , 13/05/1995 p. 0084 - 0086



Komisijos Sprendimas 1995 m. gegužės 4 d. nustatantis vienodus kriterijus, pagal kuriuos tam tikroms pieno produktų gamintojų įmonėms (ūkiams/bendrovėms) gali būti taikomos leidžiančios nukrypti nuostatos (95/165/EB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1992 m. birželio 16 d. Tarybos direktyvą 92/46/EEB, nustatančią sveikatos reikalavimus neapdoroto, termiškai apdoroto pieno ir pieno produktų gamybai ir pateikimui į rinką [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač jo 11 straipsnio 2 dalimi, kadangi, vadovaudamosi Direktyvos 92/46/EEB 11 straipsnio 1 dalies antra pastraipa, valstybės narės Komisijai pateikė informaciją, kurią jos laikė svarbia nustatant vienodus kriterijus, pagal kuriuos tam tikriems pieno produktų gamintojams būtų taikomos leidžiančios nukrypti nuostatos; kadangi, atsižvelgiant į pieno produktų ir jų gamybos procesų įvairovę, pagrindu turėtų būti laikomas visas atitinkamais metais įmonės (ūkio/bendrovės) sunaudotas pieno kiekis vieno ar daugiau pieno produktų gamybai; kadangi nustatyti kriterijai parodo įmonės (ūkio/bendrovės) gamybos ribotumą; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Direktyvos 92/46/EEB 11 straipsnio 2 dalyje numatyti vienodi kriterijai, pagal kuriuos tam tikriems pieno produktų gamintojams leidžiama nukrypti nuo Direktyvos 92/46/EEB 7 A straipsnio 2 dalies ir 14 straipsnio 2 dalies, nustatomi šio sprendimo A priede. Šios leidžiančios nukrypti nuostatos taikomos tik tada, kai tai nedaro įtakos gamybos higieninėms sąlygoms. 2 straipsnis Direktyvos 92/46/EEB 11 straipsnio 2 dalyje numatyti vienodi kriterijai, pagal kuriuos tam tikriems pieno produktų gamintojams leidžiama nukrypti nuo Direktyvos 92/46/EEB B priedo I ir V skyrių, nustatomi šio sprendimo B priede. Šios leidžiančios nukrypti nuostatos taikomos tik tada, kai tai nedaro įtakos gamybos higieninėms sąlygoms. 3 straipsnis Šis sprendimas taikomas nuo 1996 m. sausio 1 d. 4 straipsnis Šis sprendimas skirtas valstybėms narėms. Priimta Briuselyje, 1995 m. gegužės 4 d. Komisijos vardu Franz Fischler Komisijos narys [1] OL L 268, 1992 9 14, p. 1. -------------------------------------------------- A PRIEDAS Vienodi kriterijai, numatyti Direktyvos 92/46/EEB 11 straipsnio 2 dalyje, pagal kuriuos tam tikriems pieno produktų gamintojams leidžiama nukrypti nuo Direktyvos 92/46/EEB 7 A straipsnio 2 dalies ir 14 straipsnio 2 dalies 1. Įmonės (ūkiai/bendrovės) privalo turėti dokumentus, pagal kuriuos būtų galima nustatyti, kokį kiekį pieno jos apdorojo/perdirbo per metus. Šiuos dokumentus jos privalo sugebėti pateikti kompetentingai institucijai, kad ši juos patikrintų. 2. Per praėjusiuosius metus įmonė (ūkis/bendrovė) privalo būti apdorojusi mažiau nei 500000 litrų pieno arba ji kompetentingai institucijai turi pateikti raštišką pasižadėjimą, kad per metus jos apdorojamo/perdirbamo pieno kiekis neviršys minėto kiekio. 3. Įmonės (ūkiai/bendrovės) kompetentingai institucijai turi pateikti raštišką prašymą joms taikyti Direktyvos 92/46/EEB 11 straipsnyje numatytas leidžiančias nukrypti nuostatas. Neteikiant prioriteto specifinei informacijai, kurią gali norėti gauti kompetentinga institucija, prašymuose turi būti nurodytas: - įmonės (ūkio/bendrovės) pavadinimas, - įmonėje (ūkyje/bendrovėje) praėjusiaisiais (prieš pateikiant prašymą) metais apdoroto/perdirbto pieno kiekis arba pasižadėjimas per vienerius metus neapdoroti/neperdirbti daugiau nei 500000 litrų pieno, - dokumentų, kurie gali patvirtinti įmonėje apdorojamo/perdirbamo pieno kiekį, pobūdis, - praėjusiaisiais (prieš pateikiant prašymą) metais įmonėje (ūkyje/bendrovėje) pagamintų pieno produktų rūšis ir kiekis, - leidžiančių nukrypti nuostatų, kurių siekia įmonė (ūkis/bendrovė) pobūdis. Kartu su prašymu turi būti pateikiamas pasižadėjimas nedelsiant pranešti kompetentingai institucijai, jei įmonė (ūkis/bendrovė) nebeatitinka šio priedo 2 punkte nustatytų kriterijų. -------------------------------------------------- B PRIEDAS Vienodi kriterijai, numatyti Direktyvos 92/46/EEB 11 straipsnio 2 dalyje, pagal kuriuos tam tikriems pieno produktų gamintojams leidžiama nukrypti nuo Direktyvos 92/46/EEB B priedo I ir V skyrių 1. Įmonės (ūkiai/bendrovės) privalo turėti dokumentus, pagal kuriuos būtų galima nustatyti, kokį kiekį pieno jos apdorojo/perdirbo per metus. Šiuos dokumentus jos privalo sugebėti pateikti kompetentingai institucijai, kad ši juos patikrintų. 2. Per praėjusiuosius metus įmonė (ūkis/bendrovė) privalo būti apdorojusi mažiau nei 2 milijonus litrų pieno arba ji kompetentingai institucijai turi pateikti raštišką pasižadėjimą, kad per metus jos apdorojamo/perdirbamo pieno kiekis neviršys minėto kiekio. 3. Įmonės (ūkiai/bendrovės) kompetentingai institucijai turi pateikti raštišką prašymą joms taikyti Tarybos direktyvos 92/46/EEB 11 straipsnyje numatytas leidžiančias nukrypti nuostatas. Neteikiant prioriteto specifinei informacijai, kurią gali norėti gauti kompetentinga institucija, prašymuose turi būti nurodytas: - įmonės (ūkio/bendrovės) pavadinimas, - įmonėje (ūkyje/bendrovėje) praėjusiaisiais (prieš pateikiant prašymą) metais apdoroto/perdirbto pieno kiekis arba pasižadėjimas per vienerius metus neapdoroti/neperdirbti daugiau nei 2 milijonų litrų pieno, - dokumentų, kurie gali patvirtinti įmonėje apdorojamo/perdirbamo pieno kiekį, pobūdis, - praėjusiaisiais (prieš pateikiant prašymą) metais įmonėje (ūkyje/bendrovėje) pagamintų pieno produktų rūšis ir kiekis, - leidžiančių nukrypti nuostatų, kurių siekia įmonė (ūkis/bendrovė) pobūdis. Kartu su prašymu turi būti pateikiamas pasižadėjimas nedelsiant pranešti kompetentingai institucijai, jei įmonė (ūkis/bendrovė) nebeatitinka šio priedo 2 punkte nustatytų kriterijų. --------------------------------------------------